Кад улазе у кућу
Сатни главу, ђувегија Јово,
Сатни главу, поломићеш перје!
Нек се ломи моја мила мајко,
Нек се ломи, друго је готово,
У мене су сестре неудате,
Па ће бело накупити перје.
Сниска стреја, висок ђувегија,
Дижи стреју, нови пријатељу.
Да нам Јова не поломи перје.

Извор  
Стеван Бошковић, Бачванске песме. У Новоме Саду. Српска народна задружна штампарија, 1879. стр. 127-128.

Српске лирске народне песме‎
Сватовске песме